Diari Oficial de la Generalitat Valenciana


Sumari del DOGV 7957, del 13-01-2017 (2017/218)

RESOLUCIÓ de 29 de desembre de 2016, de la directora general d'Universitat, Investigació i Ciència, per la qual es concedeixen les beques per a l'alumnat que finalitze els seus estudis universitaris en les universitats públiques de la Comunitat Valenciana durant el curs 2016-2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7957

Data del DOGV
:   13-01-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/218


Data del document
:   29-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 29 de desembre de 2016, de la directora general d'Universitat, Investigació i Ciència, per la qual es concedeixen les beques per a l'alumnat que finalitze els seus estudis universitaris en les universitats públiques de la Comunitat Valenciana durant el curs 2016-2017. [2017/218]  
Per l'Ordre 24/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques per a l'alumnat que finalitze els seus estudis universitaris en les universitats públiques de la Comunitat Valenciana.  
  
Per la Resolució d'11 de juliol de 2016, de la Conselleria d'Educació, Investigació, Cultura i Esport, es convoquen les beques per a l'alumnat que finalitze els seus estudis universitaris en les universitats públiques de la Comunitat Valenciana durant el curs 2016-2017. Aquesta convocatòria va dirigida a l'alumnat a qui li quede un màxim de 24 crèdits per a finalitzar els seus estudis universitaris.  
D'acord amb el que preveu l'article quatre de l'Ordre 24/2016 i l'apartat 5 de la resolució anteriorment esmentades, aquestes beques s'adjudicaran, en primer lloc, a l'alumnat a qui li quede un màxim de 18 crèdits per a finalitzar els seus estudis. Subsidiàriament, si hi ha crèdit disponible, la beca es concedirà a l'alumnat a qui li quede un màxim de 24 crèdits per a finalitzar els seus estudis.  
En data 29 de desembre de 2016, la comissió establida en l'article 15 de l'Ordre 24/2016 i en l'apartat 16 de la Resolució d'11 de juliol, anteriorment mencionades, valora les sol·licituds presentades per l'alumnat a qui li queda un màxim de 24 crèdits per a finalitzar els seus estudis universitaris en el curs acadèmic 2016-2017, i emet el corresponent informe en què es concreta el resultat de la valoració efectuada.  
  
D'acord amb això, la Subdirecció General d'Universitat, Investigació i Ciència, com a òrgan instructor del procediment, i a la vista dels informes de l'òrgan col·legiat, eleva la proposta de concessió a la directora general d'Universitat, Investigació i Ciència, per delegació del conseller d'Educació, Investigació, Cultura i Esport establida en l'article 17 de l'Ordre 24/2016 i en l'apartat 18 de la Resolució d'11 de juliol, anteriorment esmentades, resolc:  
  
Primer  
Concedir la beca per a la realització d'estudis universitaris durant el curs acadèmic 2016-2017 en les universitats públiques de la Comunitat Valenciana als sol·licitants de la beca als quals els queda un màxim de 24 de crèdits per a finalitzar els seus estudis universitaris, compleixen els requisits establits en la resolució de convocatòria i figuren en l'annex I d'aquesta resolució.  
  
Segon  
Denegar la beca als sol·licitants que figuren en l'annex II d'aquesta resolució que no compleixen algun dels requisits establits en la resolució de convocatòria.  
  
Tercer  
Compensar les universitats públiques valencianes en concepte de taxes de matrícula de la beca per a la realització d'estudis universitaris en el curs acadèmic 2016-2017, amb càrrec a la línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat per a 2016, dotada amb un import global de 31.793.483 euros. D'aquest import es destina un màxim de 150.000 euros per a finançar els costos estimats d'aquesta convocatòria de beques.  
L'import de les les taxes de matrícula dels alumnes que figuren en l'annex I de la present resolució ascendeix a 120.906,07 ?, amb el següent desglossament per universitat:  
  
Universitat de València - Estudi General: 38.057,59 ?.  
Universitat Politècnica de València: 47.420,58 ?.  
Universitat d'Alacant: 26.211,72 ?.  
Universitat Jaume I de Castellón: 1.595,16 ?.  
Universitat Miguel Hernández de Elx: 7.621,02 ?.  
Total: 120.906,07 ?.  
  
Quart  
Ordenar la publicació de la relació de persones sol·licitants a qui es concedeix o denega la subvenció en el Diari Oficial de la Generalitat Valenciana.  
  
Cinqué  
Publicar la relació de sol·licituds estimades i desestimades en la pagina web de la Conselleria d'Educació, Investigació, Cultura i Esport:  
  
http://www.ceice.gva.es/web/universidad/ayudas-plan-de-choque  
  
Sisé  
Aquesta resolució produirà efectes el mateix dia que es firme.  
  
Contra aquesta resolució, que posa fi a la via administrativa, podrà interposar-se, amb caràcter potestatiu, un recurs de reposició davant del conseller d'Educació, Investigació, Cultura i Esport en el termini d'un mes comptat des de l'endemà de ser publicada, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de ser publicada, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 29 de desembre de 2016.- El secretari autonòmic d'Educació i Investigació, Miguel Soler Gracia, p. d. (R 26.10.2016; DOGV 7906), la directora general d'Universitat, Investigació i Ciència: Josefina Bueno Alonso.